แฟนของฉันกับฉันไม่ป้องกันเวลามีเพศสัมพันธ์แล้วประจำเดือนฉันไม่มา53วันแล้วตอนนั้นไม่มา37วันไปตรวจก็ยังไม่ท้องทำยังไงดีค่ะถ้าไปตรวจอีกรอบถ้ายังไม่ท้องคืออยากมีลูกมาก
สวัสดีค่ะ หากเคยตรวจหาการตั้งครรภ์เมื่อประจำเดือนขาดไปแล้ว 37 วัน แล้วไม่พบการตั้งครรภ์ ก็แสดงว่าไม่น่ามีการตั้งครรภ์เกิดขึ้น อย่างไรก็ตาม หากหลังจากนั้นยังได้มีเพศสัมพันธ์อีก ก็อาจลองตรวจหาการตั้งครรภ์ซ้ำดูอีกครั้งค่ะ เพราะอาจตรวจพบก็ได้นะคะ แต่หากยังตรวจไม่พบ การที่ประจำเดือนไม่มา ก็จะเกิดจากสาเหตุต่างๆ เช่น การมีความเครียด ทำงานหนัก พักผ่อนน้อย อดนอน มีน้ำหนักลด หรือมีน้ำหนักเพิ่มขึ้น เป็นต้นอย่างไรก็ตาม หากประจำเดือนขาดหายไปนานเกิน 3 เดือน ก็ควรไปพบแพทย์เพื่อหาสาเหตุ เช่น การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้นหากต้องการที่จะตั้งครรภ์ ก็ควรมีเพศสัมพันธ์เป็นประจำสม่ำเสมอ หากยังไม่สามารถตั้งครรภ์ได้ภายใน 1 ปี จึงจะถือว่ามีภาวะมีบุตรยาก โดยสาเหตุอาจเกิดได้ทั้งจากฝ่ายหญิงและฝ่ายชาย ซึ่งก็ควรไปพบแพทย์เพื่อหาสาเหตุทั้ง 2 ฝ่ายค่ะ